<classify> Na THERESIA GASPER-DAR ES SALAAM KITENDO cha Ofisa Mtendaji Mkuu waSimba, Senzo Mazingiza kuvamia mazoezi ya timu hiyo juzi, kimebadili hali yahewa ndani ya kikosi hicho na kwamba kwa sasa mambo ni moto. Mazingiza alitua katika mazoezi ya timuhizo juzi kwenye Uwanja wa Gymkhana, Dar es Salaam ikielezwa hakuwa ametoataarifa hali iliyowashutia wachezaji na viongozi waliokuwapo uwanjani hapo. Baada ya kufika mazoezini, Mzingizaalifanya mazungumzo na Meneja wa timu hiyo, Patrick Rweyemamu, ikiwamo kutakakufahamu wachezaji waliokosekana na iwapo wameomba ruhusa. Wakati anawasili uwanjani hapo, bosihuyo aliwakuta wachezaji watatu, Jonas Mkude, Clatous Chama na Pascal Wawawakiwa nje ya uwanja wakijikusanya, wakati wenzao wakiendelea na mazoezi. Baada ya wachezaji hao kumwonaMazingiza, waliingia uwanjani fasta na kuungana na wenzao kupiga tizi chini yakocha wa muda, Dennis Kitambi. Kitendo cha Mazingiza kufika mazoezinijuzi, kimeonekana kuwashtua wachezaji na benchji la ufundi la timu hiyo nakwamba jana hakuna aliyeleta masikhara mazoezini kwani mara baada ya kufikauwanjani hapo, waliingia dimbani fasta na kuanza kujifua. Kwa upande wao, Kitambi na wenzakewanaounda benchi la ufundi, walikuwa makini kusimamia mazoezi hayo, wakionekanakuhofia kukutwa na bosi wao huyo wakiwa wanambwilambwila. Katika mazoezi ya jana yaliyoanza saanne asubuhi, wachezaji walianza kwa kupigiana pasi fupi fupi na baada ya hapo kochawao Kitambi, alipanga vikundi viwili na kuanza kuwafanyisha zoezi la kupigapasi ndefu. Wachezaji walifanya zoezi hilo kwa mudamrefu na kila walipokosea, Kitambi alikuwa akiwaambia warudie hadi palewalipoonekana wamepatia ikiwa pamoja na kukaba. Zoezi hilo lilipomalizika walichezamechi kufuatia walivyofundishwa kupiga pasi ndefu na kukaba pale adui alipofikaeneo hatari. Mara baada ya kumalizika kwa mazoezihayo, Kitambi alisema anaendelea na programu ya mazoezi kama kawaida hadi hapomwisho wa wiki hii, kama ambavyo uongozi ulivyompa majukumu. Tunaendelea na mazoezi kama kawaidasiwezi kusema kuwa taendelea na mfumo wa siku zote kwa sababu hakuna timuambayo tutaenda kukutana nayo ukizingatia tupo mapumziko, alisema. Alisema anaangalia zaidi sehemu yamabeki ambako aliona mapungufu katika mechi mbili za mwisho walizocheza ikiwadhidi ya Tanzania Prisons waliotoka suluhu pamoja na Ruvu Shooting ambaowalipata ushindi wa mabao 3-0.  <topic>: MICHEZO 